**Tervetuloa Kuopioon!**

Uimahalli on yleisölle avoinna kisojen ajan. Kilpailijat saavat verrytellä kisan aikana heille osoitetuilla radoilla hyppyaltaassa. Muihin altaisiin ei ole pääsyä. Kilpailualtaassa verryttely alkaa kello 13 ja päättyy kello 13.55.

Yleisö on tervetullut katsomoon. Kuopiossa ei ole voimassa mitään erityisiä terveysturvallisuussuosituksia tai rajoituksia.

Autopaikat uimahallin ympäristössä ovat maksullisia. Valtuustovirastotalon parkkipaikka on viikonloppuisin maksuton (Karjalankadun ja Suokadun risteyksessä, sisäänajo Suokadun puolelta). Bussiparkki löytyy Hannes Kolehmaisen kadulta.

Jaamme seurojen rannekkeet uimahallin tuloaulassa. Pukukaapit toimivat rannekkeilla. Rannekkeita jaetaan yksi aina kahta uimaria kohden ja pukuhuoneissa on kilpailijoille varattuna tietyt osat. Loppu pukuhuonetila on varattu yleisön käyttöön.

Seurojen tulee palauttaa kaikki saamansa rannekkeet kisakansliaan lähtiessään. Kadonneista rannekkeista perimme seuralta 40 € maksun.

Palkinnot jaetaan kisakansliasta toisessa kerroksessa, hakekaa niitä jo kilpailun aikana. Ohjeistakaa uimareitanne hakemaan palkintonsa, kiitos.

Peruutusaika päättyy tunti ennen kilpailun alkua. Peruutuksen voi tehdä wingrodanin valmentajasovelluksella netissä. Seurat saavat peruutusohjeet ilmoittamaansa sähköpostiin. Mikäli tulee verryttelyn aikana vielä pakottavia peruutuksia, nämä tulee tehdä suoraan tulospalveluun.

Lähtölistat tehdään vasta peruutusajan päätyttyä, ja ne julkaistaan osoitteessa www.livetiming.fi. Paperisia lähtölistoja ei jaeta seuroille automaattisesti, jos haluatte paperiset listat, tilaathan ne etukäteen sähköpostilla osoitteesta kilpailut at kuuskuopio.fi. Tilatut listat on haettavissa tulospalvelusta noin 15 minuuttia ennen jakson alkua.

Kisaverryttelyn ajan rata 0 on varattu ns. piikkiradaksi ja radalla 9 on mahdollisuus kokeilla selkäuinnin lähtöavustinta.

Kokoontuminen lajeihin tapahtuu hyppykerrosten alla. Suosittelemme että uimarit eivät viettäisi aikaa allastiloissa vaan katsomossa tai aulassa. Valmentajien tulee myös seurata kilpailua katsomosta. Kulku allastilaan tapahtuu ainoastaan pukuhuoneiden läpi, hyppykerrosten portaat eivät ole käytössä. Noudattakaa ohjeistuksia. Aikataulut ovat vain ohjeellisia! Seuraattehan kisojen kulkua, että ei tule myöhästymisiä.

**Hyviä kisoja kaikille!**

**Kuopion Uimaseura**